cyanic-selkie/wikianc huggingface dataset:
Κοίλα Κοζάνης
Σημεία ενδιαφέροντος
Στο κέντρο του χωριού βρίσκεται η εκκλησία των Αγίων Αποστόλου Πέτρου και Παύλου με τα δύο καμπαναριά της που πανηγυρίζει στις 29 Ιουνίου. Η ανέγερσή του ναού ξεκίνησε το 1938, διεκόπη το 1940 λόγω του πολέμου και ολοκληρώθηκε στην δεκαετία του 1950. Πρώτος ιερέας των Κοίλων ήταν ο Νικόλαος Χρυσοπολίτης, που εφημέρευσε από το 1924 έως το 1927. Δίπλα και δυτικά του εκκλησιαστικού οικοπέδου υπάρχει το Κοινοτικό Κατάστημα και η παιδική χαρά. Στο γειτονικό χωριό Μελίσσια υπάρχει ο ιερός ναός του Αγίου Γεωργίου που κτίστηκε το 1950. Μπροστά στο ναό κτίστηκε κενοτάφιο σε μνήμη των ανθρώπων που σφαγιάστηκαν από τους Τούρκους το 1920 στο χωριό Φούντοκλη του Αδά Παζάρ. Πρώτος ιερέας του οικισμού ο Χρήστος Μαυρόπουλος που ήρθε χειροτονημένος πρόσφυγας κληρικός και εφημέρευσε έως το 1938.
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Μαρία Λουίζα Γκοντζάγκα
Η Μαρία-Λουίζα, ιταλ. Maria Louisa Gonzaga (18 Αυγούστου 1611 - 10 Μαΐου 1667) από τον Οίκο των Γκοντζάγκα ήταν κόρη του δούκα της Μάντουα & του Μομφερράτου και με τους δύο γάμους της έγινε βασίλισσα της Πολωνίας-Λιθουανίας και τις δύο φορές.
Βιογραφία
Ήταν η πρώτη κόρη του Καρόλου Α΄ δούκα της Μάντουα & του Μομφερράτου (εγγονού της Μαργαρίτας Παλαιολογίνας) και της Αικατερίνης του Οίκου της Λωρραίνης-Γκιζ, κόρης του Καρόλου δούκα του Μαγιέν.
Οικογένεια
Παντρεύτηκε το 1646 τον Βλαδίσλαο Δ΄ των Βάσα βασιλιά της Πολωνίας και μεγάλο δούκα της Λιθουανίας. Αυτός είχε διατελέσει και Αυτοκράτορας της Ρωσίας (1610-13). Δεν απέκτησαν απογόνους.
Το 1648 απεβίωσε ο Βλαδίσλαος Β΄ και η Μαρία-Λουίζα έκανε δεύτερο γάμο το 1649 με τον αδελφό του Ιωάννη Β΄ Καζιμίρ των Βάσα βασιλιά της Πολωνίας & μεγάλο δούκα της Λιθουανίας. Είχε τέκνα:
Παραπομπές
Κατηγορία:Οίκος των Γκοντζάγκα Κατηγορία:Πολωνές πολιτικοί Κατηγορία:Πολωνοί γαλλικής καταγωγής Κατηγορία:Ενταφιασμοί στον Καθεδρικό Ναό της Κρακοβίας
Κριθομαντεία
Η κριθομαντεία αποτελεί πανάρχαιο τρόπο μαντικής τέχνης προς εξαγωγή μελλοντικών προβλέψεων (μαντευμάτων) και ειδικά από τη παρατήρηση των κόκκων της κριθής (κριθαριού) που κατά τη τέλεση των θυσιών χρησιμοποιούνταν ως «προθύματα», καθιστάμενα έτσι «ιερά», όπως και οτιδήποτε που ερχόταν σε επαφή με το βωμό.
Η «κριθομαντεία» ήταν ο πρόγονος αλλά και το πρότυπο των νεώτερων στην αρχαία λαογραφία τεχνικών της μαντικής τέχνης, όπως της αλευρομαντείας   και της αλφιτομαντείας.
Πηγές
"Εγκυκλοπαιδικό λεξικό Ηλίου" τόμος 11ος σ.553
Κατηγορία:Αρχαία μαντική
Δημήτρης Λαγωνικάκης
Ο Δημήτρης Λαγωνικάκης (6 Ιανουαρίου 1978) είναι Έλληνας παλαίμαχος διεθνής υδατοσφαιριστής.
Καριέρα
Ο Δημήτρης Λαγωνικάκης έκανε τα πρώτα του βήματα στο χώρο της υδατοσφαίρισης στις ακαδημίες και την ανδρική ομάδα του Ναυτικού Ομίλου Χανίων. Αγωνιζόταν στη θέση του τερματοφύλακα. Στον Ολυμπιακό Πειραιώς αγωνίστηκε για 5 χρόνια καταφέρνοντας να κατακτήσει 4 Πρωταθλήματα Ελλάδος (1999, 2000, 2001, 2003).
Εχει κατακτήσει και το Σούπερ Καπ Ευρώπης (2002).
Επιπλέον, έχει συμμετάσχει σε 3 ακόμα τελικούς ευρωπαϊκής διοργάνωσης, σε έναν τελικό στο Κύπελλο Πρωταθλητριών (2001), και σε δυο τελικούς στο Κύπελλο Κυπελλούχων (1998, 1999).
3 φορες κατεκτησε το κυπελλο Ελλαδος (1999, 2001, 2003).
Έχει αγωνιστεί στις εξής ομάδες:
Το 2015, αποφάσισε να αποσυρθεί από την ενεργό δράση
Κατηγορία:Έλληνες υδατοσφαιριστές Κατηγορία:Υδατοσφαιριστές Ν.Ο. Χανίων Κατηγορία:Υδατοσφαιριστές ΟΣΦΠ Κατηγορία:Υδατοσφαιριστές του Εθνικού Πειραιώς Κατηγορία:Υδατοσφαιριστές Ν.Ε. Πατρών
1917
Η παρούσα σελίδα αφορά το έτος 1917 κατά το Γρηγοριανό ημερολόγιο
Θάνατοι
Κατηγορία:Έτη *
Γιενς Γιόχανσον
Ο Γιενς Γιόχανσον (αγγλ. Jens Ola Johansson) είναι Σουηδός κιμπορντίστας και πιανίστας γνωστός για τη συμμετοχή του στα συγκροτήματα του Yngwie Malmsteen και των Stratovarius.
Βιογραφία
Ο Γιενς Γιόχανσον γεννήθηκε στη Στοκχόλμη της Σουηδίας στις 2 Νοεμβρίου 1963 και πατέρας του είναι ο πιανίστας της τζαζ μουσικής, Γιαν Γιόχανσον.
Στις αρχές της δεκαετίας του '80 έπαιζε με το τζαζ συγκρότημα Slam, όταν του ζητήθηκε να γίνει μέλος των Silver Mountain στους οποίους έπαιζε τύμπανα ο αδελφός του, Άντερς Γιόχανσον. Μαζί τους ηχογράφησε το δίσκο "Shakin' Brains". Την επόμενη χρονιά, έγινε μέλος του συγκροτήματος του Yngwie Malmsteen ηχογραφώντας μαζί του τους δίσκους "Rising Force" (1984), "Marching Out" (1985), "Trilogy" (1986), "Odyssey" (1988) και "Trial By Fire" (1989).
Το 1989, εντάχθηκε στους Dio ηχογραφώντας μαζί τους το δίσκο "Lock Up the Wolves". Το 1992, συνεργάστηκε με τον πρώην ντράμερ των Cream, Τζίντζερ Μπέηκερ για το δίσκο του "Unseen Rain" και την επόμενη χρονιά δημιούργησε μαζί με τον αδελφό του το progressive συγκρότημα The Johansson Brothers, κυκλοφορώντας το ομώνυμο άλμπουμ τους το 1994. Τρία χρόνια αργότερα ακολούθησε το δεύτερο άλμπουμ τους, με τίτλο "Sonic Winter" και με τον Yngwie Malmsteen στην κιθάρα, ενώ το 1999 κυκλοφόρησαν τον τελευταίο δίσκο της συνεργασίας τους με τίτλο "The Last Viking".
Στης αρχές της νέας χιλιετίας, δημιούργησε τη δισκογραφική εταιρεία "Heptagon Records", κυκλοφορώντας ηχογραφήσεις του πατέρα του Γιαν Γιόχανσον, δικές του ηχογραφήσεις, του Μάγκνους Ρόσεν, του Μπένι Γιάνσον, κ.α..
Το 2015, έγινε μέλος της σύνθεσης που αναβίωσε τους Rainbow μετά από δεκαοκτώ χρόνια.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Σουηδοί συνθέτες Κατηγορία:Σουηδοί πιανίστες Κατηγορία:Ροκ μουσικοί Κατηγορία:Μέλη των Dio (συγκρότημα)
The Red Jumpsuit Apparatus
Οι The Red Jumpsuit Apparatus είναι αμερικανικό alternative rock συγκρότημα που σχηματίστηκε στο Middleburg της Φλόριδα το 2003.
Ιστορία
Άρχισαν ως τοπική μπάντα στην πόλη Middleburg της Φλόριδα των ΗΠΑ. Το όνομα, "The Red Jumpsuit Apparatus", επιλέχθηκε τοποθετώντας τυχαίες λέξεις στον και ύστερα με κλειστά τα μάτια τα μέλη επέλεξαν μερικές από αυτές. Κάποια από τα ονόματα που είχανε σκεφτεί επίσης ήταν "Umbrella Ninjas", και "Evil Slamina". (Evil Slamina το οποίο αν το διαβάσεις ανάποδα είναι 'Live Animals'). Η μπάντα είχε αρχίσει, μη επίσημα, από τους Ronnie Winter και Duke Kitchens το 2001 αφού έπαιξαν μαζί cover των Blink-182 στην AP music. Η μπάντα δεν ήταν επίσημη μέχρι το 2003.
Οι Red Jumpsuit Apparatus κυκλοφόρησαν ένα μη τιτλοφορημένο demo που περιείχε τέσσερα τραγούδια στα μέσα του 2004. Αμέσως μετά ακολούθησε το πρώτο τους EP με τίτλο "Kins and Carroll" επίσης στα μέσα του 2004. Στα τέλη τους 2004 πρόσθεσαν και άλλα τραγούδια στο EP για να ολοκληρώσουν το πρώτο τους LP (επίσης χωρίς τίτλο)που περιείχε 12 τραγούδια. Το 2005 υπέγραψαν με τον Jason Flom στις δισκογραφίες Virgin. Αργότερα το 2006 κυκλοφόρησαν το πρώτο τους LP, με τίτλος Don't You Fake It και τα singles "Face Down", "False Pretense", "Your Guardian Angel", και"Damn Regret", που έγινε χρυσός στις 27 November του 2006 από το RIAA για τις αποστολές πωλήσεων που υπερβαίνουν 500.000 αντίγραφα.]Τον Φεβριοάριο του 2007, The Red Jumpsuit Apparatus οδηγούν το «US Take Action Tou» r που οργανώθηκε για την πρόληψη της αυτοκτονίας νεολαίας, μαζί με μπάντες όπως οι My Chemical Romance και Rise AgainstΤο τραγούδι τους "In Fate's Hands" (του οπόιου το όνμα πάρθηκε από πρων δουλειές του Elia και Joey) περιλήφθηκε στο video game Madden NFL 07, ενώ το τραγούδι τους "Face Down" στο video game MX vs. ATV: Untamed.
Το «The Red Jumpsuit Apparatus Don't You Fake It Deluxe Edition (CD/DVD)» κυκλοφόρησε τις 23 Φεβρουαρίου του 2007. Το CD συμπεριλάμβανε το album και δύο αποκλειστικά τραγούδια, την acoustic έκδοση του "Face Down" και ένα bonus τραγούδι που δεν δημοσιεύτηκε ποτέ στην Αυστραλία, το "Disconnected".
Το 2007 σε μια συνέντευξη στην Florida Entertainment Scene, οι The Red Jumpsuit Apparatus συνεργαστήκανε με την Virgin Records για να συλλέξει τα κεφάλαια για τον εθνικό συνασπισμό ενάντια στη βία στο σπίτι. Επίσης οδήγησαν το Take Action! Tour όποιος υποστηρίζει τη συνειδητοποίηση ενάντια στην αυτοκτονία εφήβων και ενάντια στη σκληρότητα απέναντι στα ζώα.
Τον Ιούνιο του 2007, σύμφωνα με το Billboard.com, οι The Red Jumpsuit Apparatus άρχισαν να δουλεύουν σε ένα νέα album το οποίο θα είναι διαθέσιμο στην αγορά στις αρχές του 2009. Η μπάντα εξήχθη των επιβεβαιωμένων εμφανίσεων τους στο Australian Soundwave Festival Tour του 2008 αφού ο εκλεγμένος πρόεδρος τους υποσχέθηκε να πληρώσει τα λεφτά που έπρεπε, αλλά δεν τα καταφέρανε.
Τον Απρίλιο του 2008, ξεκίνησε μια ακουστική περιοδεία στην ανατολική ακτή, σε διάφορες τοποθεσίες, μαζί με τους Amaru, που προέρχονταν από την ίδια πόλη. Ο Ronnie είπε ότι με αυτήν την περιοδεία ένιωσαν "σαν να είχαν γυρίσει εκεί από όπου ξεκίνησαν."
Εξωτερικοί σύνδεσμοι
Κατηγορία:Αμερικανικά punk rock συγκροτήματα Κατηγορία:Συγκροτήματα της εναλλακτικής ροκ Κατηγορία:Μουσικά συγκροτήματα από τη Φλόριντα Κατηγορία:Αμερικανικά emo συγκροτήματα
Κοινά Ταμεία Εισπράξεων Λεωφορείων
μικρογραφία|[[Λεωφορειακός Σταθμός Κηφισού|Κεντρικός Σταθμός Κ.Τ.Ε.Λ., Λεωφόρος Κηφισού, Αθήνα]] thumb|Κ.Τ.Ε.Λ. Ηλείας, [[Πύργος Ηλείας|Πύργος]] μικρογραφία|Κ.Τ.Ε.Λ. Ιωαννίνων, [[Ιωάννινα]] thumb|Παροπλισμένο υπεραστικό [[λεωφορείο Magirus M2000 στην Τρίπολη]] μικρογραφία|Παλαιό λεωφορείο Mercedes-Benz O 302 [[Βιαμάξ|Biamax, του Κ.Τ.Ε.Λ. Αρκαδίας]] μικρογραφία|Παλαιό λεωφορείο Mercedes-Benz O 302 [[Βιαμάξ|Biamax, του Κ.Τ.Ε.Λ. Αργολίδας]] Τα Κοινά Ταμεία Εισπράξεων Λεωφορείων (Κ.Τ.Ε.Λ.) είναι μεταφορικές επιχειρήσεις που εξυπηρετούν τη μετακίνηση του επιβατικού κοινού μεταξύ των ελληνικών πόλεων με χρήση λεωφορείων. Με το όνομα Κ.Τ.Ε.Λ. αναφέρονται επίσης και οι σταθμοί επιβίβασης σε αυτά τα λεωφορεία.
1912 - 1951
Το πρώτο διάταγμα για τη συγκοινωνία στην επαρχία εκδόθηκε το 1912 από την τότε ελληνική κυβέρνηση Βενιζέλου. Την 1η Ιουλίου προκηρύχθηκε διεθνής διαγωνισμός για την παραχώρηση σε εταιρεία αυτοκινήτων της εκμετάλλευσης επαρχιακών δρόμων. Ο διαγωνισμός αυτός αφορούσε τους δρόμους Τρίπολης - Σπάρτης και Λαμίας - Καρπενησίου. Υπό αυτό το καθεστώς, το κάθε λεωφορείο αποτελούσε ξεχωριστή επιχείρηση, με αποτέλεσμα τα δρομολόγια και οι τιμές των εισιτηρίων, να καθορίζονται κατά το δοκούν από τον κάθε ιδιοκτήτη. Την κατάσταση προσπάθησαν να αντιμετωπίσουν οι επόμενες κυβερνήσεις με θέσπιση νόμων και προεδρικών διαταγμάτων.
Το 1927-1930 δημιουργήθηκαν οι Κοινές Διευθύνσεις Αστικών και Υπεραστικών Λεωφορείων, σε μια προσπάθεια οργάνωσης του στόλου και του πλαισίου λειτουργίας του. Ωστόσο, ο Β΄ Παγκόσμιος Πόλεμος έβαλε εμπόδια και σε αυτή την προσπάθεια, καθώς τα λεωφορεία επιτάχθηκαν από τις ένοπλες δυνάμεις της χώρας. Μετά το πέρας του Β΄ Παγκοσμίου Πολέμου, καθώς το σιδηροδρομικό δίκτυο είχε παραμεριστεί από τις μεταπολεμικές κυβερνήσεις, τα λεωφορεία αποτέλεσαν το κύριο μέσο μαζικής μεταφοράς.
1952 - 2003
Το 1952 συστηθήκαν με τον Νόμο 2119 τα Κοινά Ταμεία Εισπράξεων Λεωφορείων (Κ.Τ.Ε.Λ.). Έτσι δημιουργήθηκαν 104 Κ.Τ.Ε.Λ., 59 υπεραστικά και 45 αστικά (ένα για κάθε νομό και νησί). Το 1968, με απόφαση του Υπουργείου Συγκοινωνιών, έγινε η συγχώνευση όλων των ΚΤΕΛ σε 8 οργανισμούς Κ.Τ.Ε.Υ.Λ. (Κοινά Ταμεία Εισπράξεων Υπεραστικών Λεωφορείων). Το σύστημα αυτό όμως αποδείχθηκε προβληματικό και με το Νομοθετικό Διάταγμα 102/1973 επανέρχεται το προηγούμενο καθεστώς. Το 1984 διαχωρίστηκαν οριστικά τα αστικά από τα υπεραστικά Κ.Τ.Ε.Λ.. Το 2001 με τον Νόμο 2963/2001 αλλάζει εκ νέου ο τρόπος λειτουργίας των Κ.Τ.Ε.Λ., για να φτάσουμε στο 2003, όπου βάσει νέου νόμου τα Κ.Τ.Ε.Λ. όλης της χώρας, μετατράπηκαν σε ανώνυμες εταιρείες.
Τα ΚΤΕΛ σήμερα
Πολλά Κ.Τ.Ε.Λ. έχουν ιδρύσει γραφεία τουρισμού και διοργανώνουν εκδρομές σε προορισμούς εντός και εκτός Ελλάδας, ενώ υπάρχουν και δρομολόγια μεταξύ ελληνικών πόλεων και πόλεων γειτονικών χωρών.
Το γεγονός ότι τα ΚΤΕΛ έχουν το μονοπώλιο των υπεραστικών μεταφορών με λεωφορεία, προκάλεσε το 2010 την αντίδραση της Πανελλήνιας Ομοσπονδίας Επιχειρήσεων Τουρισμού (Π.Ο.Ε.Τ.).
Αριθμός επιβατών
Τα Κ.Τ.Ε.Λ. καταλαμβάνουν μεγάλο ποσοστό των συνολικών μετακινήσεων. Στα Κ.Τ.Ε.Λ. Κηφισού και Λιοσίων (Αθήνα), τους μεγαλύτερους σταθμούς Κ.Τ.Ε.Λ. της χώρας, έχουν πραγματοποιηθεί μέχρι και τον Ιούνιο του 2009, 60 εκατομμύρια μετακινήσεις, έναντι 75 εκατομμυρίων μετακινήσεων το 2008.
Εξωτερικοί σύνδεσμοι
Κατηγορία:Μεταφορές στην Ελλάδα
Α.Ε.Κ. Θεσσαλονίκης
Η Αθλητική Ένωσις Κωνσταντινουπολιτών Θεσσαλονίκης (Α.Ε.Κ. Θεσσαλονίκης) ήταν αθλητικός σύλλογος με έδρα τη Θεσσαλονίκη. Ιδρύθηκε στις 27 Δεκεμβρίου 1925 και λειτούργησε έως και τον Μάρτιο του 1929, όπου απορροφήθηκε από τον Π.Α.Ο.Κ..
Η Ένωση Κωνσταντινουπολιτών
Μετά τη Μικρασιατική Καταστροφή και τη Συνθήκη της Λωζάνης ακολούθησε η ανταλλαγή των πληθυσμών και ένας μεγάλος αριθμός από Κωνσταντινουπολίτες πρόσφυγες εγκαταστάθηκε στη Θεσσαλονίκη. Από τους πρόσφυγες ιδρύθηκε στις 15/1/1923 στη Θεσσαλονίκη η Ένωση Κωνσταντινουπολιτών Θεσσαλονίκης, κυρίως από μέλη των ελληνικών συλλόγων της Κωνσταντινούπολης, τον Αθλητικό Πολιτιστικό Σύλλογο «Ερμής» (ο οποίος ιδρύθηκε στην Κωνσταντινούπολη το 1875 και αποτέλεσε τον αρχαιότερο ποδοσφαιρικό σύλλογο που ιδρύθηκε στην τουρκική επικράτεια) και τον Αθλητικό Σύλλογο Πέραν. Από την Ένωση Κωνσταντινουπολιτών Θεσσαλονίκης προέκυψε αρχικά η Βυζαντινή Αθλητική Ένωσις (Β.Α.Ε.) το 1923, το ενιαίο Αθλητικό Τμήμα στις 6 Απριλίου του 1924, η Αθλητική Ένωσις Κωνσταντινουπολιτών Θεσσαλονίκης (Α.Ε.Κ. Θεσσαλονίκης) το 1925 και 4 μήνες αργότερα (1926) ο Πανθεσσαλονίκειος Αθλητικός Όμιλος Κωνσταντινουπολιτών (Π.Α.Ο.Κ.). Τα δύο σωματεία, Α.Ε.Κ. Θεσσαλονίκης και Π.Α.Ο.Κ., συνυπήρξαν ως αντίπαλοι στο τοπικό ποδοσφαιρικό πρωτάθλημα της Ε.Π.Σ. Μακεδονίας για μία μόνο αγωνιστική περίοδο, αφού το ποδοσφαιρικό τμήμα αποσύρθηκε ήδη από το 1927, ενώ το Μάρτιο του 1929 η Α.Ε.Κ. Θεσσαλονίκης διαλύθηκε, απορροφούμενη πλήρως από τον Π.Α.Ο.Κ., με πρωτοβουλία της Ένωσης Κωνσταντινουπολιτών και του προέδρου της Καραμαούνα.
Η ίδρυση της Α.Ε.Κ. Θεσσαλονίκης
Η Αθλητική Ένωσις Κωνσταντινουπολιτών Θεσσαλονίκης (Α.Ε.Κ. Θεσσαλονίκης) ιδρύθηκε στις 27 Δεκεμβρίου του 1925 και αποτέλεσε το αθλητικό τμήμα της Ένωσης Κωνσταντινουπολιτών Θεσσαλονίκης. Ωστόσο η γενική συνέλευση της Ένωσης Κωνσταντινουπολιτών δεν ενέκρινε τη δημιουργία του αθλητικού συλλόγου, κρίνοντας αντικαταστατικές τις διαδικασίες ίδρυσης. Αν και η Α.Ε.Κ. Θεσσαλονίκης κατάφερε να εντάξει στο δυναμικό της ποδοσφαιριστές προερχόμενους από τον Α.Σ. Άρη Θεσσαλονίκης (Βεντουρέλης, Μαλτέζος κλπ.) και τον Γ.Σ. Ηρακλή Θεσσαλονίκης (Γεωργιάδης κλπ.), εντούτοις είχε ως αρχή της την ένταξη σ' αυτήν μόνο Κωνσταντινουπολιτών και γενικότερα προσφύγων αθλητών. Αυτό προκάλεσε την αντίδραση αρκετών στελεχών του μητρικού πολιτιστικού σωματείου Ένωση Κωνσταντινουπολιτών Θεσσαλονίκης κι έτσι το 1926 δημιουργήθηκε δεύτερο αθλητικό σωματείο, ο Π.Α.Ο.Κ., ο οποίος θέτοντας τον προσδιορισμό «Πανθεσσαλονίκειος» στην ονομασία του και εφαρμόζοντάς τον στην πράξη, άνοιξε τις πόρτες του σε όλους τους Θεσσαλονικείς.
Η αθλητική δραστηριότητα της Α.Ε.Κ. Θεσσαλονίκης
Η ομάδα της Α.Ε.Κ. Θεσσαλονίκης διέθετε τμήμα ποδοσφαίρου μέχρι το έτος 1927 (το οποίο αποδυναμώθηκε μετά τη φυγή αρκετών στελεχών του), καλαθοσφαίρισης, κολύμβησης, ποδηλασίας και στίβου. Το τμήμα καλαθοσφαίρισης υπήρξε αξιόλογο και ένα από τα πρωτοπόρα στην ιστορία του αθλήματος. Έμφαση επίσης είχε δοθεί και στην κολύμβηση.
Το τμήμα ποδοσφαίρου συμμετείχε στο πρωτάθλημα της Ε.Π.Σ. Μακεδονίας τις περιόδους 1925–1926 και 1926–1927. Παρά τις επιτυχίες των υπολοίπων τμημάτων, το τμήμα ποδοσφαίρου δεν κατάφερε να ευδοκιμήσει και το φθινόπωρο του 1927 η Α.Ε.Κ. Θεσσαλονίκης απέσυρε την ποδοσφαιρική ομάδα της από το πρωτάθλημα της Ε.Π.Σ. Μακεδονίας, ανακοινώνοντας παράλληλα τη διάλυσή της. Συμμετείχε σε έναν αγώνα στο συγκεκριμένο πρωτάθλημα και μάλιστα απέναντι στον Π.Α.Ο.Κ., από τον οποίο ηττήθηκε με 4-0 στις 6 Μαρτίου του 1927. Αυτός υπήρξε ο πρώτος επίσημος αγώνας του Π.Α.Ο.Κ.. Το φίλαθλο κοινό της Θεσσαλονίκης τάχθηκε με το μέρος του Π.Α.Ο.Κ. και αποφασίστηκε πως δεν ήταν εφικτό να υπάρχουν 2 ομάδες Κωνσταντινουπολιτών στη Θεσσαλονίκη.
Λογικός θετικισμός
Ο λογικός θετικισμός είναι ένα φιλοσοφικό κίνημα των δεκαετιών του 1930 και 40, το οποίο υποστήριξε την απόρριψη της μεταφυσικής, επειδή δεν επαληθεύεται και άρα είναι χωρίς νόημα. Τόσο η πίστη όσο και η μη πίστη στον Θεό, σύμφωνα με τον λογικό θετικισμό, είναι χωρίς νόημα.
Α.Ε.Κ. Θεσσαλονίκης
Η αθλητική δραστηριότητα της Α.Ε.Κ. Θεσσαλονίκης
Η τελευταία παρουσία της Α.Ε.Κ. Θεσσαλονίκης στα αθλητικά δρώμενα σημειώθηκε το Φεβρουάριο του 1929, όταν συμμετείχε στους επίσημους αγώνες ανώμαλου δρόμου που διοργάνωσε η Χ.Α.Ν. Θεσσαλονίκης. Ένα μήνα αργότερα η Α.Ε.Κ. Θεσσαλονίκης απορροφήθηκε από τον Π.Α.Ο.Κ.. Την ίδια αγωνιστική περίοδο 1928–1929 ο Π.Α.Ο.Κ. χρησιμοποίησε για τους αγώνες του το γήπεδο της Α.Ε.Κ. Θεσσαλονίκης, που βρισκόταν στο χώρο όπου σήμερα στεγάζεται η Θεολογική Σχολή του Α.Π.Θ., καθώς νωρίτερα δεν είχε έδρα και για τις προπονήσεις χρησιμοποιούσε μια αλάνα στο κέντρο της Θεσσαλονίκης ή το γήπεδο του Μ.Γ.Σ.Σ. Θερμαϊκού Θεσσαλονίκης.
Λογικός θετικισμός
Παραπομπές
Κατηγορία:Αναλυτική φιλοσοφία Κατηγορία:Φιλοσοφικά κινήματα Κατηγορία:Θεωρίες της γλώσσας Κατηγορία:Επιστημολογικές θεωρίες Κατηγορία:Φιλοσοφία της επιστήμης Κατηγορία:Θετικισμός Κατηγορία:Εμπειρισμός Κατηγορία:Φιλοσοφικές σχολές και παραδόσεις
Α.Ε.Κ. Θεσσαλονίκης
Έμβλημα
Το έμβλημα της Α.Ε.Κ. Θεσσαλονίκης ήταν ο Δικέφαλος Αετός, ο οποίος ήταν παρόμοιος με εκείνον της Εκκλησίας της Ελλάδας και της Αυτοκρατορίας της Νίκαιας.
Παραπομπές
Κατηγορία:Αθλητικοί σύλλογοι Θεσσαλονίκης Κατηγορία:Αθλητισμός στην Κωνσταντινούπολη Κατηγορία:Ελληνικοί προσφυγικοί αθλητικοί σύλλογοι Κατηγορία:Ιδρύσεις αθλητικών συλλόγων το 1925 Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι ποδηλασίας Κατηγορία:Ιδρύσεις ομάδων καλαθοσφαίρισης σε άγνωστο έτος
Λουίς Ρόγιο
Ο Λουίς Ρόγιο (ισπανικά: Luis Royo, 20 Μαΐου 1954) είναι Ισπανός ζωγράφος και διακοσμητής.
Βιογραφία
Γεννημένος στην Ollala της Ισπανίας το 1954, ξεκίνησε την επαφή του με τις τέχνες σπουδάζοντας τεχνολογικό σχεδιασμό κατασκευών, αλλά βλέποντας ότι η απόλυτη γεωμετρία δεν κάλυπτε τις προσδοκίες του στράφηκε σε σπουδές ζωγραφικής, διακοσμητικής και αρχιτεκτονικής εσωτερικών χώρων.
Επηρεασμένος από τον Μάη του ’68 στη Γαλλία, δημιούργησε διάφορα μεγάλα σε μέγεθος έργα με κοινωνική θεματολογία που παρουσιάστηκαν σε διάφορες ομαδικές εκθέσεις 1972 και 1976. Στην συνέχεια έχοντας επηρεαστεί από τα κόμικς των Μπιλάλ (Enki Bilal) και Μοέμπιους (Jean Henri Gaston Giraud, καλλιτεχνικό ψευδώνυμο Moebius), άρχισε το 1978 να σχεδιάζει κόμικς και συμμετείχε στην γνωστή έκθεση κόμικς της Γαλλικής πόλης Ανγκουλέμ το 1980.
Το 1979 με τη γέννηση του γιου του αφήνει την δουλειά του στο ατελιέ διακοσμητικής για να ασχοληθεί εξ ολοκλήρου με την δημιουργία κόμικς. Δουλειές του δημοσιεύονται στα περιοδικά Comix international, Rambla, El Víbora και Heavy Metal. Το 1983 μια συνάντηση με τον Ραφαέλ Μαρτίνεθ θα διασφαλίσει το μέλλον του στην παγκόσμια αγορά ως σχεδιαστή-ζωγράφου εξώφυλλων για περιοδικά, βιβλία, δίσκους, ακόμα και για βιντεοπαιχνίδια, σε Ευρώπη και Αμερική. Στη συνέχεια από το 1990 και μέχρι τις μέρες μας έκδωσε διάφορα βιβλία, συλλογές των δημιουργιών του, όπως τα Women, Secrets, III millennium και άλλα.
Εξωτερικοί σύνδεσμοι
Κατηγορία:Ισπανοί ζωγράφοι Κατηγορία:Ισπανοί δημιουργοί κόμικς Κατηγορία:Διακοσμητές εσωτερικών χώρων Κατηγορία:Νικητές Inkpot Award
Alea evangelii
μικρογραφία|400x400εσ|Διάγραμμα που απεικονίζει μια παραλλαγή του παιχνιδιού Tafl, από το χειρόγραφο του 12ου αιώνα CCC MS. 122 Alea evangelii (Παιχνίδι των Ευαγγελίων) είναι ένα μέλος της οικογένειας των παιχνιδιών tafl (επιτραπέζιων). Γνωστό από ένα ιρλανδικό χειρόγραφο του ενδέκατου αιώνα, όπου του δίνεται ένα χριστιανικό βιβλικό πλαίσιο, το παιχνίδι παίζεται στις διασταυρώσεις ενός πίνακα 18 επί 18 τετραγώνων. Αυτός είναι μεγαλύτερος από αυτόν των περισσότερων παιχνιδιών tafl.
Το χειρόγραφο, Corpus Christi College ms. 122 (folio 5 verso) προσπαθεί να δώσει βιβλικό νόημα σε μια παραλλαγή hnefatafl, και, αν και η διάταξη είναι δύσχρηστη, οι αναλογίες της βρίσκονται επίσης σε ένα κομμάτι του επιτραπέζιου παιχνιδιού που ανακαλύφθηκε στο Wimose στο δανικό νησί Φιονία.
Εξήγηση του παιχνιδιού μέσω του CCC MS 122
Το χειρόγραφο CCC MS 122 αποτελείται από 117 σελίδες. Περιλαμβάνει τρία τμήματα: τους δέκα Κανόνες Ευσέβειας (ή πίνακες) που αντιπροσωπεύουν τον τρόπο με τον οποίο κάθε Ευαγγέλιο συμφωνεί ή διαφέρει από τα άλλα, το διάγραμμα «Alea Evangelii» και δύο σελίδες εξήγησης στα λατινικά, και η Βουλγάτα Λατινική εκδοχή των τεσσάρων Ευαγγελίων, που προηγείται του προλόγου του Αγίου Ιερώνυμου.
Το χειρόγραφο είναι γραμμένο με μια Ιρλανδική καλλιγραφική γραφή και γενικά χρονολογείται στον 11ο αιώνα. Η περιγραφή του παιχνιδιού δηλώνει ότι είχε εφευρεθεί στην αυλή του Βασιλιά Έθελσταν της Αγγλίας (924-939) από δύο εγγράμματους άντρες: έναν ανώνυμο Φράγκο και τον Ισραήλ τον Γραμματικό, έναν από τους κορυφαίους Ευρωπαίους μελετητές της εποχής του. Το διάγραμμα και η εξήγησή του ήρθαν στην Ιρλανδία από τον Dub Innse, επίσκοπο του Μπάνγκορ (έτος 953).
Οι λεζάντες που επισημαίνουν τις διαφορετικές πλευρές του διαγράμματος και πολλά από τα κομμάτια συνδυάζουν τα λατινικά και τα αρχαία ιρλανδικά.
Το διάγραμμα παρουσιάζει πολλά σφάλματα σε σχέση με το συνοδευτικό κείμενο. Πιο συγκεκριμένα, χωρίς να μετράμε το κομμάτι στο κέντρο του πίνακα, στο διάγραμμα εμφανίζονται 69 κομμάτια, ενώ το κείμενο περιγράφει τη θέση των 72 κομματιών.
Η Χριστιανική Αλληγορία
Κάθε μία από τις τέσσερις γωνίες και τα όρια του διαγράμματος ανατίθεται σε έναν από τους τέσσερις Ευαγγελιστές. 67 κομμάτια προέρχονται από τους Κανόνες Ευσέβειας: κάθε Κανόνας ορίζει έναν αριθμό κομματιών που αντιστοιχούν στο τετράγωνο του αριθμού των στηλών. Τα κομμάτια που ορίζονται από έναν συγκεκριμένο κανόνα ομαδοποιούνται στον πίνακα: αυτές οι ομάδες επισημαίνονται με ένα σταυρό και τον αριθμό του αντίστοιχου κανόνα.
Τέσσερα άλλα κομμάτια είναι βαμμένα με κόκκινο χρώμα (όλα τα άλλα είναι βαμμένα με μαύρο χρώμα) και στο χειρόγραφο αναφέρονται ως «διαφορετικοί άνδρες» (varios viros): δύο από αυτά τα τέσσερα κομμάτια ανατίθενται στον Ευαγγελιστή Ιωάννη (N14, F6) άλλα δύο στον Μάρκο (N6, F14). Οι τέσσερις «διαφορετικοί άνδρες» επισημαίνονται επίσης στον πίνακα ως σχετικοί με τα πάθη του Χριστού. Ένα από τα μαύρα κομμάτια (Ε13) αναφέρεται στο χειρόγραφο ως «πρωταρχικός άνθρωπος» και «δεν ανήκει σε κανένα από τους ευαγγελιστές». Αντιπροσωπεύει «την Ενότητα της Τριάδας», το μοναδικό σκοπό των τεσσάρων ευαγγελιστών. Τέλος, «η φιγούρα 1 στη μέση της αλέας σημαίνει την αδιαίρετη ουσία της Τριάδας ή την υπεροχή του πρώτου κανόνα».
Τα 16 κομμάτια του Κανόνα I αποτελούν το διαμάντι στο κέντρο του πίνακα. Οι Κανόνες ΙΙ, ΙΙΙ και ΙΙΙΙ, μαζί με τους τέσσερις «διαφορετικούς άνδρες» και τον «πρωταρχικό άνθρωπο», αποτελούν τον κύκλο που περιβάλλει το κεντρικό διαμάντι. Οι κανόνες V, VI, VII, VIII, IX οργανώνονται οριζόντια κατά μήκος των γραμμών του πίνακα. Τα τέσσερα κομμάτια που αντιστοιχούν σε κάθε έναν από τους τέσσερις Ευαγγελιστές στον Κανόνα Χ τοποθετούνται στα τέσσερα τεταρτημόρια του πίνακα (C14, Q14, C6, Q6).
Ο Barbbet-Massin σημειώνει ότι αυτή δεν είναι η μόνη περίπτωση στην οποία ένα παιχνίδι tafl συνδέεται με τα Ευαγγέλια: Το Γλωσσάρι Cormac (π. 900 μ.Χ.) περιγράφει το Fidchell ως "«ομοιότητα μιας εκκλησίας», διότι «το fidchell είναι τετράγωνο, τα τετράγωνα του είναι ορθογώνια και το ασπρόμαυρο είναι πάνω του... Έτσι είναι και η εκκλησία σε όλες τις λεπτομέρειες: τροφοδοτείται από τέσσερα ευαγγέλια στα τέσσερα τεταρτημόρια της γης ... είναι ευθεία στις κρίσεις τις κατά τις γραμμές των γραφών. μαύρο και άσπρο, δηλαδή καλό και κακό, ζουν στην εκκλησία»."
Το Alea Evangelii ως παιχνίδι tafl
Οι μελετητές συμφωνούν στο γεγονός ότι η χριστιανική αλληγορία που παρουσιάστηκε στο MS 122 είναι μια «νομιμοποίηση» ενός προϋπάρχοντος παιχνιδιού: δηλαδή μια χριστιανική έννοια έχει επεκταθεί σε ένα παιχνίδι το οποίο αρχικά δεν είχε σχέση με τη θρησκεία. Αυτό γίνεται σαφές από ένα σύντομο απόσπασμα στην αρχή του χειρόγραφου, το οποίο υποδηλώνει ότι το αρχικό παιχνίδι αντιπροσώπευε μια πολιορκία: "Αν κάποιος θα ξέρει πλήρως αυτό το παιχνίδι, πριν από όλα τα διδάγματα αυτής της διδασκαλίας θα πρέπει να ξέρει καλά αυτά τα επτά: στο πνεύμα, στους δούκες και κόμητες, τους υπερασπιστές και τους επιτιθέμενους, την πόλη και την ακρόπολη και εννέα βήματα δύο φορές." Ο Murray προσδιόρισε το διάγραμμα στο MS 122 σε ένα πίνακα tafl. Διόρθωσε το διάγραμμα για να το καταστήσει ακτινικά συμμετρικό. Το γεγονός ότι ο αριθμός των κομματιών (εκτός του κεντρικού «βασιλιά») είναι πολλαπλάσιος των δώδεκα συνάδει με άλλα τεκμηριωμένα παιχνίδια της οικογένειας: Tawlbwrdd (36 κομμάτια) και Tablut (24 κομμάτια). Επειδή, σε αυτά τα παιχνίδια, η επίθεση έχει διπλάσια κομμάτια από την πλευρά της υπεράσπισης, θεωρείται συνήθως ότι στο Alea Evangelii υπάρχουν 48 επιθετικά κομμάτια και 24 υπερασπιστικά κομμάτια. Στην πραγματικότητα, το χειρόγραφο αναφέρει την ύπαρξη επιτιθεμένων και υπερασπιστών, αλλά οι δύο πλευρές δεν διαφοροποιούνται στο διάγραμμα, το οποίο παρουσιάζει μόνο τις λεπτομέρειες του πώς τα κομμάτια κατανέμονται στους τέσσερις ευαγγελιστές σύμφωνα με τη χριστιανική αλληγορία που είναι το κύριο θέμα του κειμένου. Σε άλλα παιχνίδια tafl ο στόχος του επιτιθέμενου είναι να συλλάβει τον βασιλιά και ο στόχος του υπερασπιστή είναι να κάνει τον βασιλιά να ξεφύγει από τον πίνακα, έχει υποτεθεί ότι αυτό συμβαίνει και με το παιχνίδι στο οποίο βασιζόταν η ηθικοποίηση του Alea Evangelii.
Τα παιχνίδια της οικογένειας tafl έχουν μόνο δύο είδη κομματιών: έναν βασιλιά που στην αρχική διάταξη καταλαμβάνει το κέντρο του πίνακα και ένα πλήθος απλών τεμαχίων που χωρίζονται μεταξύ επιτιθεμένων και υπερασπιστών με αναλογία 2:1. Οι «δούκες και κόμητες» που εμφανίζονται στο Alea Evangelii δεν φαίνονται να ταιριάζουν σε αυτό το απλό σχήμα. Ο Mac White σημειώνει ότι το CCC MS 122 «αναφέρει δούκες και ιππότες, πιθανώς κομμάτια, τα οποία είναι μάλλον αινιγματικά». Σύμφωνα με τον Bayless, «δεν υπάρχει προηγούμενο για μια τόσο περίπλοκη διάκριση των κομματιών σε άλλα παιχνίδια που παίζονται στην αγγλοσαξονική Αγγλία και το αρχαιολογικό αρχείο δεν δείχνει στοιχεία τέτοιων κομματιών. Είναι δελεαστικό να υποτεθεί ότι στα ταξίδια του, ίσως στη Ρώμη, ο Ισραήλ ίσως είχε ακούσει για το νέο παιχνίδι μόλις άρχιζε να κυκλοφορεί στην Ευρώπη, το σκάκι, με κόμητες, ιππότες και άλλα κομμάτια και δανείστηκε την ιδέα διαφορετικών τάξεων από αυτό παιχνίδι».
Ενώ όλοι οι άλλοι μελετητές υποθέτουν ότι το παιχνίδι παίζεται σε ένα τραπέζι 19x19, η Barbbet-Massin πιστεύει ότι οι εξωτερικές γραμμές του πίνακα δεν αποτελούν μέρος του χώρου παιχνιδιού, έτσι ώστε το πραγματικό μέγεθος του σκάφους είναι 17x17.
Περαιτέρω ανάγνωση
Κατηγορία:Επιτραπέζια παιχνίδια Κατηγορία:Μεσαιωνικά έργα
Ιχθυομαντεία
Η ιχθυομαντεία αποτελούσε μαντικό τρόπο πρόβλεψης των μελλοντικών γεγονότων με την εξέταση της κίνησης των ψαριών. Ήταν διαδεδομένη κυρίως στα Σούρα της Λυκίας.
Ελάχιστες πληροφορίες υπάρχουν για αυτόν τον τρόπο πρόβλεψης οι οποίες προέρχονται κυρίως από τον Αιλιανό (Ιστορία των Ζώων Η,5) και τον Αθήναιο (333,δ).
Σύμφωνα μ΄ αυτές, τοποθετούνταν μέσα στη θάλασσα και κοντά στις ακτές ξύλινοι οβελίσκοι, ως πλωτά παρατηρητήρια, και από εκεί ο ιερέας (ιχθυομάντης) έριχνε μικρά κομμάτια ψωμιού και κρέατος. Παρακολουθούσε τον αριθμό των ψαριών που πλησίαζαν, τις κινήσεις τους και το είδος τους και διατύπωνε έτσι το χρησμό.
Κατηγορία:Αρχαία μαντική
Ανθηδών Παλαιστίνης
Η Ανθηδών ήταν αρχαία ελληνική πόλη της παραλιακής Παλαιστίνης.
Η πόλη ιδρύθηκε κατά τους ελληνιστικούς χρόνους με αποίκους από την Ανθηδόνα της Βοιωτίας. Βρισκόταν μεταξύ της Γάζας και της Ασκαλώνος και χρησίμευε ως επίνειο της πρώτης. Κυριολεκτικά σημαίνει "ανθισμένη πόλη". Ως ελληνική πόλη διέθετε αγορά και ναούς, αφιερωμένους στην αλιεία και στη ναυπηγική τέχνη. Διέθετε Βουλή των 500 ατόμων με δικό της στρατό και επικεφαλής έναν στρατηγό.
Για πρώτη φορά αναφέρεται από τον Φλάβιο Ιώσηπο στην Ιουδαϊκή αρχαιολογία (8,357), όταν την κατέλαβε ο αρχηγός των Ιουδαίων Αλέξανδρος Ιανναίος και την κατέστρεψε. Το 64 π.Χ. ο Πομπήιος την απελευθέρωσε και την ξαναέκτισε ο διάδοχός του Γαβίνιος. Στη συνέχεια η Ανθηδών -μαζί με την παράκτια Παλαιστίνη- πέρασε στα χέρια της Κλεοπάτρας και ύστερα στον Αύγουστο που την παραχώρησε στον Ηρώδη. Ο τελευταίος μετονόμασε την πόλη σε Αγριππιάδα προς τιμήν του Αγρίππα στρατηγό και γαμπρό του Οκταβιανού. Κατά τη διάρκεια του Ιουδαϊκού πολέμου (66 -70 μ.Χ.), η θρησκευτική παράταξη των Ζηλωτών επιτέθηκε στην Ανθηδόνα, αλλά η επίθεσή τους αποκρούστηκε με επιτυχία και έτσι διατηρήθηκε ως ελληνιστική πόλη.
Κατά τον 4ο αιώνα μ.Χ. η πόλη έγινε επισκοπική έδρα, αν και η ειδωλολατρία επέζησε εκεί ως τον 5ο αιώνα κατά τον Σωζομενό (Εκκλησιαστική ιστορία 5,9). Ο τελευταίος μας πληροφορεί για κάποιον Ζήνωνα, αδελφό των μαρτύρων Νεστάβου και Ευσεβίου -που μαρτύρησαν το 362 στα χρόνια του Ιουλιανού- που κατέφυγε στην Ανθηδόνα. Οι κάτοικοι της πόλεως επειδή ήταν παγανιστές μόλις έμαθαν ότι ήταν Χριστιανός, τον έδειραν και τον οδήγησαν έξω από την πόλη. Στη συνέχεια αυτός ο Ζήνων έγινε επίσκοπος της πόλεως. Πρώτος γνωστός επίσκοπος της Ανθηδόνος υπήρξε ο Παύλος που έλαβε μέρος στις Συνόδους της Εφέσου και της Χαλκηδόνος το 431 και 451 αντίστοιχα. Στη συνέχεια ένας άλλος επίσκοπος υπήρξε ο Ευστάθιος -που έλαβε μέρος στη Σύνοδο των Ιεροσολύμων το 518- και ο Δωρόθεος σε αυτήν του 536. Την εποχή εκείνη ήταν γνωστή ως Μαϊουμάς. Δεν πρέπει να παραλειφθεί και ένας άλλος επίσκοπος ο άγιος Κοσμάς ο Μελωδός (743-752 μ.Χ.).
Πρόκειται για τη σημερινή θέση με το αραβικό όνομα Τελ Μπλαχία (Tell Blakhiyah), στη Λωρίδα της Γάζας, 2 χιλιόμετρα βορείως του λιμανιού της Γάζας, ενώ λίγο βορειότερα ένας λόφος λέγεται Teda, εκ παραφθοράς του ελληνικού ονόματος. Ανακαλύφθηκαν βάσεις τοίχου στην επιφάνεια του εδάφους και κάτω από τους αμμολόφους θραύσματα αγγείων.
Πηγές
Κατηγορία:Ελληνιστικές αποικίες Κατηγορία:Αρχαίες πόλεις της Συρίας
Ιχθυολογία
Ιχθυολογία είναι η επιστημονική μελέτη των ψαριών και αποτελεί έναν ιδιαίτερο και σημαντικό επιστημονικό κλάδο της Ζωολογίας.
Περιλαμβάνει τη μελέτη και έρευνα των Οστεϊχθύων, των Χονδριχθύων και των Αγνάθων. Ενώ πολλά είδη έχουν ανακαλυφθεί, περίπου 250 νέα είδη περιγράφονται επίσημα κάθε χρόνο. Σύμφωνα με την FishBase, 33.400 είδη ψαριών περιγράφηκαν τον Οκτώβριο του 2016.
Οι πρώτες ιχθυολογικές γνώσεις βρίσκονται σε συγγράμματα αρχαίων Ελλήνων (στη ζωολογία του Αριστοτέλη) καθώς και σε κείμενα Λατίνων ποιητών όπως του Οπιανού, Πλίνιου κ.ά.
Τα ψάρια αποτελούν πάνω από τα μισά από τα 48.000 είδη των σπονδυλωτών σήμερα. Μαζί με την καταπληκτική ταξινομική ποικιλότητα έρχεται και μια εξίσου εντυπωσιακή ποικιλότητα περιβαλλόντων. Τώρα, και στο παρελθόν, τα ψάρια καταλαμβάνουν όλα σχεδόν τα κύρια υδατικά συστήματα, από λίμνες και πολικούς ωκεανούς που καλύπτονται με πάγο το μεγαλύτερο μέρος του χρόνου, σε τροπικά έλη, παροδικές λίμνες, παλιρροιακές λιμνούλες, βάθη των ωκεανών, και όλα τα λιγότερο ακραία περιβάλλοντα που βρίσκονται μεταξύ αυτών των ακραίων συνθηκών.
Τα ψάρια έχουν υπάρξει οικολογικά κυρίαρχα είδη σε υδατικά οικοσυστήματα κατά το μεγαλύτερο μέρος της ύπαρξης «σύνθετης» ζωής. Για να αποικούν και να ανθούν σε τέτοια ποικιλία περιβαλλόντων, τα ψάρια εξέλιξαν φανερές ανατομικές, φυσιολογικές, ηθολογικές και οικολογικές προσαρμογές. Μαθητές της εξέλιξης και ειδικά της εξέλιξης των ψαριών βοηθούνται από ένα εκτεταμένο αρχείο απολιθωμάτων που πηγαίνουν πίσω 500 εκατομμύρια χρόνια. Όπως προαναφέρθηκε, τα ψάρια είναι εξαιρετικά δείγματα της εξέλιξης, χρησιμοποιούνται για ζωντανό παράδειγμα της στενής σχέσης μεταξύ σχήματος και λειτουργίας, μεταξύ περιβάλλοντος και προσαρμογής. Προσαρμογή και ποικιλότητα είναι αλληλένδετα καθ’ όλη τη διάρκεια της εξελικτικής ιστορίας των ψαριών.
Γεωγραφικά οι μεγαλύτερες ποικιλότητες ψαριών (περισσότερα είδη) βρίσκονται στους τροπικούς. Τα περισσότερα ψάρια της θάλασσας βρίσκονται στον  Ινδό-Ειρηνικό Ωκεανό ενώ τα περισσότερα ψάρια γλυκών νερών βρίσκονται στη Νοτιοανατολική Ασία, στη Νότιο Αμερική και στην Αφρική.
Τα ψάρια υπάρχουν σε όλα τα υδατικά οικοσυστήματα που έχουν νερό καθ’ όλη τη διάρκεια του χρόνου, συμπεριλαμβανομένων θερμών και αλκαλικών πηγών, λιμνών με υψηλή αλατότητα, ανήλιαγα σπήλαια, ανοξικά έλη, παροδικές λιμνούλες, κυματοδαρμένες ακτές, και σε περιβάλλοντα υψηλού υψομέτρου άλλα και μεγάλου βάθους. Για παράδειγμα υπάρχουν μερικά είδη ψαριών που βρίσκονται στο Θιβέτ σε ζεστές πηγές και σε ύψος 5200 μέτρα. Ένα είδος χελιού ζει σε 8000 μέτρα βάθος στη θάλασσα. Το μέγεθος των ψαριών κυμαίνεται από 8 χιλιοστά (ένα είδος κοβιού του Ινδικού Ωκεανού) σε 12 μέτρα φαλαινοκαρχαρία. Η ποικιλία μορφών των ψαριών είναι πολύ μεγάλη. Ο Αριστοτέλης ήταν ο πρώτος (350 π.Χ.) που παρατήρησε 115-118 είδη από ψάρια της Ελλάδος. Ο Κάρολος Λιναίος (1758 μ.Χ.) επίσης αναγνώρισε πολλά είδη ψαριών, αλλά "πατέρας της Ιχθυολογίας", θεωρείται ο μαθητής του, Πήτερ Αρτεντί (Peter Artedi).
Ιχθυολογία στην Ελλάδα
Από τα Ανώτατα Εκπαιδευτικά Ιδρύματα (ΑΕΙ) της Ελλάδας, Ιχθυολογική & Αλιευτική Έρευνα διεξάγουν το Τμήμα Γεωπονίας, Ιχθυολογίας και Υδάτινου Περιβάλλοντος του Πανεπιστημίου Θεσσαλίας, το Εργαστήριο Ιχθυολογίας του Τμήματος Βιολογίας Α.Π.Θ., καθώς και το Τμήμα Ωκεανογραφίας και Θαλασσίων Βιοεπιστημών (ΤΩΘΒΕ) της Σχολής Περιβάλλοντος του Πανεπιστήμιου Αιγαίου, οι απόφοιτοι του οποίου είναι κατοχυρωμένοι Ιχθυολόγοι με Άδεια Ασκήσεως Επαγγέλματος Ιχθυολόγου, την οποία στην Ελλάδα χορηγεί το Γεωτεχνικό Επιμελητήριο Ελλάδας (ΓΕΩΤΕΕ).
Παραπομπές
* Κατηγορία:Κλάδοι της ζωολογίας
Υγρογράφος
Συγκεκριμένα η λειτουργία του βασίζεται στις αυξομειώσεις του μήκους των τριχών που μεγεθύνονται μηχανικά και μεταβιβάζονται σε βραχίονα στην άκρη του οποίου φέρεται πέννα (όπως του πικ-απ) η οποία εφάπτεται σε χάρτινη ταινία που βρίσκεται στερεωμένη σε περιστρεφόμενο ωρολογιακό κύλινδρο. Το ελεύθερο ίχνος της πέννας πάνω στη χάρτινη αυτή ταινία μας δίδει το εβδομαδιαίο διάγραμμα του υγρογράφου. Η ταινία αυτή φέρει κατά το εύρος της, διάφορες οριζόντιες διαγραμμίσεις ξεκινώντας από το 0% στο κάτω μέρος και φθάνοντας στο 100% στο πάνω μέρος.
Η όλη αυτή διάταξη φέρεται εντός γυάλινου κλωβού.
Κατηγορία:Μετεωρολογικά όργανα
Εθνική Καμερούν Κ-20 (ποδόσφαιρο ανδρών)
Η Εθνική Καμερούν Κ-20 (ποδόσφαιρο ανδρών) είναι η εθνική ποδοσφαιρική ομάδα του Καμερούν για διοργανώσεις κάτω των 20 ετών. Συμμετέχει στο Παγκόσμιο Κύπελλο ποδοσφαίρου κάτω των 20 ετών και στο African Youth Championship. Έχει 1 κατάκτηση του African Youth Championship το 1995 ενώ ήταν και 4 φορές φιναλίστ (1981, 1993, 2009, 2011) και μία τρίτη θέση στο Jeux de la Francophonie το 1997.
Παρουσίες στο Παγκόσμιο Κύπελλο ποδοσφαίρου κάτω των 20 ετών
Κατηγορία:Εθνική Καμερούν (ποδόσφαιρο) Καμερουν
Ενδογενές (βιολογία)
Στη βιογεωγραφία, ένα είδος χαρακτηρίζεται ως ενδογενές ή γηγενές σε μια προσδιορισμένη περιοχή ή οικοσύστημα, εάν η παρουσία του στην περιοχή είναι αποκλειστικό αποτέλεσμα φυσικών φαινομένων, χωρίς ανθρώπινη παρέμβαση. Κάθε φυσικός οργανισμός έχει τη δική του εμβέλεια κατανομής στο χώρο, μέσα στην οποιά θεωρείται ενδογενές. Εκτός της έκτασης(εμβέλειας) αυτής, ένα είδος μπορεί να μεταφερθεί μέσω ανθρώπινης δραστηριότητας, και τότε χαρακτηρίζεται ως μη ενδογενές(εξωτικό).
Ένα ενδογενές είδος δεν είναι απαραίτητα ενδημικό. Στη βιολογία και την οικολογία, ενδημικό σημαίνει αποκλειστικό γηγενές είδος της χλωρίδας και της πανίδας μιας συγκεκριμένης περιοχής. Ένα ενδογενές είδος μπορεί να προκύψει σε περισσότερες από μία περιοχές.
Οι όροι ενδημικό και ενδογενές δεν υποδηλώνουν απαραίτητα ότι ο εκάστοτε οργανισμός προέκυψε και αναπτύχθηκε στο σημείο που τον βρίσκουμε τώρα.
Εξωτερικοί σύνδεσμοι
Κατηγορία:Βιογεωγραφία Κατηγορία:Οικολογία Κατηγορία:Ενδιαίτημα Κατηγορία:Οικολογική αποκατάσταση Κατηγορία:Βοτανολογική ονοματολογία
Περιβαλλοντικός ρατσισμός
μικρογραφία|Η Alicia Keys και ο Benjamin Chavis σε διαμαρτυρία στη Νέα Υόρκη. Ο περιβαλλοντικός ρατσισμός, σύμφωνα με τον Benjamin Chavis, είναι η φυλετική διάκριση στην χάραξη περιβαλλοντικής πολιτικής, η επιβολή κανονισμών και νόμων, η συνειδητή στόχευση κοινοτήτων μη λευκών ατόμων για εγκαταστάσεις τοξικών αποβλήτων, η επίσημη έγκριση της επικίνδυνης για την ζωή παρουσίας δηλητηρίων και ρυπαντών στις κοινότητές μας και το ιστορικό εξαίρεσης μη λευκών ατόμων από την ηγεσία των οικολογικών κινημάτων.
Άρα ο περιβαλλοντικός ρατσισμός:"'αναφέρεται σε κάθε πολιτική, πρακτική ή οδηγία που επηρεάζει ή αδικεί κατά διαφορετικό τρόπο (είτε σκόπιμα είτε όχι) άτομα, ομάδες ή κοινότητες με βάση την φυλή ή το χρώμα'."Εκατοντάδες έρευνες συμπεραίνουν σήμερα ότι, γενικά, οι εθνικές μειονότητες, οι αυτόχθονες πληθυσμοί, τα μη λευκά άτομα, και οι κοινότητες χαμηλού εισοδήματος αντιμετωπίζουν μεγαλύτερη επιβάρυνση από την περιβαλλοντική έκθεση στη ρύπανση του αέρα, του νερού και του εδάφους από την βιομηχανοποίηση, την στρατιωτικοποίηση και τις καταναλωτικές πρακτικές. Για να καταλάβουμε γιατί η περιβαλλοντική δικαιοσύνη είναι σημαντική, πρέπει μόνο να θυμηθούμε ότι το κίνημα ενάντια στον περιβαλλοντικό ρατσισμό είναι το αποτέλεσμα αυτού που συμβαίνει όταν οι άνθρωποι φοβούνται ότι οι ζωές τους και η υγεία τους μπαίνουν δυσανάλογα σε κίνδυνο εξαιτίας του χρώματος του δέρματός τους ή του ήχου της προφοράς τους.
Κατηγορία:Περιβάλλον και κοινωνία Κατηγορία:Ρατσισμός
Ιχθύας
Ο Ιχθύας ήταν αρχαίος Έλληνας φιλόσοφος των αρχών του 4ου αιώνα π.Χ. που ανήκε στη Μεγαρική σχολή. Ήταν γιος του Μετάλλου και μαθητής του Ευκλείδη του Μεγαρικού τον οποίον και διαδέχθηκε στη διεύθυνση της Μεγαρικής σχολής. Προς τον Ιχθύα απηύθυνε φιλοσοφικό διάλογο ο Διογένης ο Κυνικός.
Κατηγορία:Αρχαίοι Έλληνες φιλόσοφοι Κατηγορία:Μεγαρικοί φιλόσοφοι
Προπάνιο
right|thumb|upright|[[Κύλινδρος υγραερίου, δηλαδή κυρίως προπανίου, των 9,1 χιλιογράμμων.]] thumb|Πυρομετρία φλόγας προπανίου χρησιμοποιώντας λεπτό ταχυμετρικό νήμα. Κόκκινο: > 1.480°C. Πορτοκαλί: 1.430-1.480°C. Κίτρινο: 1.330-1.430°C. Πράσινο: 1.080-1330°C. Κυπαρισσί: 830-1.080°C. Μπλε: 602-830°C. Βιολετί: 477-602°C. thumb|upright|right|Οικιακό χαλύβδινο δοχείο συμπίεσης για αποθήκευση προπανίου, σχεδίαση της δεκαετίας του [[1980, με μανόμετρο.]] thumb|right|Ένα όχημα διανομής προπανίου (πίσω από το φορτηγάκι). right|thumb|Πρατήριο πώλησης προπανίου στις [[ΗΠΑ.]]
Το προπάνιο είναι οργανική ένωση, με μοριακό τύπο C3H8, ο οποίος αναπτύσσεται συχνά στον ημισυντακτικό του τύπο, CH3CH2CH3, ενώ επίσης παριστάνεται με τις συντομογραφίες PrH και EtMe. Με βάση το σύστημα κωδικής ονομασίας που ξεκίνησε με τους φθοροχλωράνθρακες έχει τον κωδικό R-290. Ειδικότερα, είναι αλκάνιο με 3 άτομα άνθρακα ανά μόριο. Το χημικά καθαρό προπάνιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι αέριο, αλλά επειδή η κρίσιμη θερμοκρασία του είναι 96,672 °C, δηλαδή μεγαλύτερη από τη συνηθισμένη θερμοκρασία, μεταφέρεται και χρησιμοποιείται υγροποιημένο με συμπίεση, σε ειδικές φιάλες. Είναι ένα παραπροϊόν του φυσικού αερίου (ως 5%) και της διύλισης του αργού πετρελαίου. Χρησιμοποιείται συχνά ως καύσιμο για κινητήρες εσωτερικής καύσης, συσκευές φλόγας οξυγόνου - αερίου, ψησταριές, φορητές εστίες, κεντρικές θερμάνσεις και αερόστατα θερμού αέρα. Το προπάνιο είναι ένα από τα συστατικά του υγραερίου, που μπορεί να περιέχει επίσης βουτάνιο, μεθυλοπροπάνιο, προπένιο, βουτένια και βουταδιένια. Αν το υγραέριο περιέχει πολύ προπένιο δεν είναι κατάλληλο για καύσιμο οχημάτων. Συνήθως χρησιμοποιείται η ένδειξη «HD-5» για να πιστοποιήσει ότι το υγραέριο έχει μέγιστη συγκέντρωση προπενίου 5%. Όλα τα υγραέρια πρέπει να περιέχουν έναν (τουλάχιστον) οσμοθέτη, συνήθως αιθανοθειόλη, ώστε από την οσμή οι άνθρωποι να μπορούν να εντοπίσουν εύκολα μια τυχούσα διαρροή. Το προπάνιο είναι συμπληρωματικό αγαθού του υγραερίου.
undefined
Ονοματολογία
Η ονομασία «προπάνιο» προέρχεται από την ονοματολογία κατά IUPAC. Συγκεκριμένα, το πρόθεμα «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες με χαρακτηριστικές καταλήξεις, δηλαδή ότι είναι ένας υδρογονάνθρακας, αφού η ονομασία δεν αναφέρει χαρακτηριστικές ομάδες ούτε ως προθέματα. Ο κωδικός R-290 παράγεται ως εξής: Το R προέρχεται από την αγγλόφωνη λέξη Refrigerant. Το πρώτο ψηφίο (2) σημαίνει ότι η ένωση περιέχει 2+1 = 3 άτομα άνθρακα (ανά μόριο). Το δεύτερο ψηφίο (9) σημαίνει ότι η ένωση περιέχει 9 - 1 = 8 άτομα υδρογόνου. Και, τέλος, το τελευταίο ψηφίο (0), σημαίνει ότι η ένωση περιέχει μηδέν (0) άτομα φθορίου.
Ιστορία
Το προπάνιο ταυτοποιήθηκε αρχικά ως πτητικό συστατικό της βενζίνης από τον Δρ. Γουάλτερ Ο. Σνέλλινγκ (Walter O. Snelling) της Υπηρεσίας Ορυχείων των ΗΠΑ (U.S. Bureau of Mines) το 1910. Η πτητικότητα αυτών των ελαφρύτερων υδρογονανθράκων οδήγησε στο να είναι γνωστοί ως «άγριοι» (wild), εξαιτίας της μεγάλης τάσης ατμών της αδιύλιστης βενζίνης. Συγκεκριμένα, στις 31 Μαρτίου του 1910 οι New York Times δημοσίευσαν την εργασία του Δρ. Σνέλλινγκ για το υγροποιημένο αέριο (υγραέριο) με την παρακάτω έκφραση (σε απόδοση στα Ελληνικά): «... μια χαλύβδινη φιάλη θα μεταφέρει αρκετό (υγραέριο) για ένα συνηθισμένο σπίτι για τρεις εβδομάδες.».
Κατά την ίδια περίοδο ο Δρ. Σνέλλιγκ, σε συνεργασία με τους Φρανκ Πέτερσον, Τσάστερ Κερρ και Άρθουρ Κερρ, βρήκαν τρόπους για να υγροποιήσουν τα υγραέρια κατά τη διύλιση της φυσικής βενζίνης. Μαζί ίδρυσαν την American Gasol Co, την πρώτη εταιρία που έβγαλε στην αγορά το προπάνιο. Ο Δρ. Σνέλλιγκ παρήγαγε καθαρό προπάνιο το 1911 και στις 25 Μαρτίου 1913 κατοχύρωσε τη σχετική πατέντα #1,056,845. Μια διαφορετική μέθοδος παραγωγής υγραερίου μέσω συμπίεσης δημιουργήθηκε από τον Φρανκ Πέτερσον και κατοχυρώθηκε το 1912.
Η ετήσια παραγωγή υγραερίου αυξήθηκε, από 844.147 λίτρα το 1922, σε 3.785.412 λίτρα το 1927 και έπειτα σε 211.983.060 λίτρα το 1935. Μεγάλες βιομηχανικές εξελίξεις από τη δεκαετία του 1930, όπως τα οχήματα και βαγόνια μεταφοράς υγραερίου, και η κατασκευή συσκευών τοπικής γέμισης φιαλών, διευκόλυναν ακόμη περισσότερο τη μεταφορά και τη χρήση του καυσίμου. Το 1945 η ετήσια παραγωγή υγραερίου έφτασε το 3.785.411.784 λίτρα. Το 1947 το 62% των οικιών στις ΗΠΑ ήταν εφοδιασμένες με εστίες μαγειρέματος που χρησιμοποιούσαν φυσικό αέριο ή προπάνιο.
Το 1950 3.785 λίτρα παραγγέλθηκαν από τη Chicago Transit Authority προπανιοκίνητα λεωφορεία και από το 1958 οι ετήσιες πωλήσεις υγραερίου στις ΗΠΑ (μόνο) έφτασαν τα 26.497.882.488 λίτρα. Το 2004 η βιομηχανία υγραερίου στις ΗΠΑ έφτασε τις ετήσιες πωλήσεις υγραερίου στο ύψος πάνω από 56.781.176.760 λίτρα, αξίας 8-10 δις δολλαρίων.
Δομή
Το μόριό του αποτελείται από τρία (3) άτομα άνθρακα (δύο (2) πρωτοταγή και ένα (1) δευτεροταγές ) και οκτώ (8) άτομα υδρογόνου. Δομικά, το κάθε ακραίο άτομο άνθρακα βρίσκεται στο κέντρο ενός τετραέδρου και τα τρία (3) άτομα υδρογόνου και το έτερο άτομο άνθρακα στις κορυφές του. Για το κεντρικό άτομο άνθρακα, η διαφορά είναι ότι είναι συνδεμένο με δύο (2) άτομα υδρογόνου και δύο (2) άτομα άνθρακα. Οι δεσμοί C-H που σχηματίζονται είναι ελαφρά πολωμένοι (~3%) ομοιοπολικοί τύπου σ (2sp³-1s), με μήκος 108,7 pm. Οι δεσμοί C-C είναι ομοιοπολικοί τύπου σ (2sp³-2sp³), με μήκος 154 pm. Οι δε δεσμικές γωνίες HCH, HCC και CCC είναι περίπου 109° 28΄.
Απομόνωση από φυσικές και βιομηχανικές πηγές
Το προπάνιο παράγεται ως παραπροϊόν τριών (3) πετροχημικών διεργασιών:
Ωστόσο, η παραγωγή προπανίου δεν ικανοποιεί εύκολα την ολοένα αυξανόμενη ζήτησή του. Στις ΗΠΑ περίπου το 90% του προπανίου που καταναλώνεται καλύπτεται από εγχώριες πηγές, το 7% από τον Καναδά, μέσω αγωγών ή σιδηροδρομικώς και το υπόλοιπο 3% μεταφέρεται υγροποιημένο με υπερωκεάνια δεξαμενόπλοια.
Μετά την παραγωγή του, το Βορειοαμερικανικής προέλευσης προπάνιο αποθηκεύεται σε τεράστια (πρώην) αλατωρυχεία στο Fort Saskatchewan της Αλβέρτα, στο Mont Belvieu του Τέξας και στο Conway του Κάνσας. Αυτά τα αλατωρυχεία εγκαταλείφθηκαν από τη δεκαετία του 1940 και μπορούν να αποθηκεύσουν πάνω από 80.000.000 βαρέλια προπανίου. Όταν το αποθηκευμένο προπάνιο ζητηθεί αποστέλλεται με αγωγούς, σιδηροδρομικώς ή και οδικώς στις περιοχές των ΗΠΑ που το χρειάζονται.
Σύνθεση από πρώτες ύλες με μικρότερη ανθρακική αλυσίδα
1. Με αντίδραση αιθυλολιθίου (CH3CH2Li) και αλομεθανίου (CH3X) ή αλαιθανίου (CH3CH2Χ) και μεθυλολιθίου (CH3Li) :
2. Με αντίδραση Würtz, αλλά είναι ασύμφορη γιατί παράγεται μείγμα :
3. Με παρεμβολή μεθυλενίου ([:CH2]) σε αιθάνιο (CH3CH3) :
Από 1-αλοπροπάνιο ή 2-αλοπροπάνιο
1. Με αναγωγή 1-αλοπροπάνιου ή 2-αλοπροπάνιου από «υδρογόνο εν τω γεννάσθαι», δηλαδή μέταλλο + οξύ :
ή
2. Με αναγωγή 1-αλοπροπάνιου ή 2-αλοπροπάνιου από LiAlH4 ή NaBH4 :
3 Με αναγωγή 1-ιωδοπροπάνιου (CH3CH2CH2I) ή 2-ιωδοπροπάνιου (CH3CHICH3) από υδροϊώδιο (HI) :
4. Με αναγωγή 1-αλοπροπάνιου ή 2-αλοπροπάνιου από σιλάνιο, παρουσία τριφθοριούχου βορίου παράγεται προπάνιo :
ή 6. Με 1-αλοπροπάνιου ή 2-αλοπροπάνιου από μέταλλα και στη συνέχεια υδρόλυση των παραγόμενων οργανομεταλλικών ενώσεων:
Με υδρογόνωση ακόρεστων υδρογονανθράκων
1. προπενίου (CH3CH=CH2)
2. προπινίου (CH3C ≡ CH) :
3. προπαδιενίου (CH2=C=CH2) :
4. κυκλοπροπανίου (40px|κυκλοπροπάνιο) : 40px|κυκλοπροπάνιο
Με αναγωγή οξυγονούχων ενώσεων
1. Με αναγωγή προπανάλης (CH3CH2CHO) - Αντίδραση Wölf-Kishner
2. Με αναγωγή προπανόνης (CH3COCH3)- Αντίδραση Clemmensen
Με αναγωγή θειούχων ενώσεων
1. Με αναγωγή των κατάλληλων θειολών μπορεί να παραχθεί προπάνιο. Π.χ. από την αναγωγή της 1-προπανοθειόλης (μέθοδος Raney) :
2. Με αναγωγή των κατάλληλων θειεστέρων μπορεί να παραχθεί προπάνιο. Π.χ. από την αναγωγή του διπροπυλοθειαιθέρα (μέθοδος Raney) :
Καύση
Κατά την τέλεια καύση: Αντιδρά με οξυγόνο και καίγεται παράγοντας γαλαζωπή φλόγα υψηλής θερμοκρασίας :
Αντίθετα από το φυσικό αέριο, το προπάνιο είναι βαρύτερο από τον ατμοσφαιρικό αέρα (για την ακρίβεια είναι περίπου 1,5 φορά πυκνότερο). Όταν, λοιπόν, απελευθερώνεται στην ατμόσφαιρα, βυθίζεται και συσσωρεύεται κοντά στο έδαφος. Το υγρό προπάνιο εξαερώνεται υπό τη (συνήθη) ατμοσφαιρική πίεση και παρουσιάζεται (ενίοτε) λευκό, υπό την επίδραση της υγρασίας του αέρα.
Στην πράξη όμως, εξαιτίας προσμίξεων και ατελειών στις συσκευές καύσης παράγονται (κατά μέσο όρο) 46,44 MJ/kg. Στην περίπτωση αυτή, η στοιχειομετρική εξίσωση της αντίδρασης (μερικής) καύσης προσεγγίζει την ακόλουθη: